
Na temelju članka 19. točke 2. Statuta Grada Osijeka (Službeni glasnik Grada Osijeka br. 6/01, 3/03, 1A/05, 8/05, 2/09, 9/09, 13/09, 9/13, 12/17, 2/18, 2/20, 3/20, 4/21, 5/21 – pročišćeni tekst i 8/24)  Gradsko vijeće Grada Osijeka ________________ 2024. donosi

O D L U K U 

o nagrađivanju učenika, nastavnika mentora i najboljih odgojno-obrazovnih radnika u osnovnim školama na području Grada Osijeka
I. UVODNA ODREDBA

Članak 1.

Ovom Odlukom utvrđuju se uvjeti, kriteriji, postupak i način dodjele nagrada, način određivanja visine nagrada, kao i druga pitanja u vezi s nagrađivanjem učenika i nastavnika mentora te najboljih odgojno-obrazovnih radnika u osnovnim školama na području grada Osijeka.
Grad Osijek dodjeljivat će nagrade u tekućoj godini za uspjeh ostvaren  u prethodnoj školskoj godini.
II. OPĆI UVJETI

Članak 2.

Redoviti učenici osnovnih škola na području grada Osijeka nagrađuju se za ostvarene rezultate na temelju sljedećih uvjeta:

1.
opći   uspjeh   ostvaren   tijekom   cjelokupnog   osnovnoškolskog obrazovanja,

2.
ostvaren uspjeh na izlučnim državnim natjecanjima iz određenog predmeta/područja/discipline te izlučnim sportskim, glazbenim i plesnim natjecanjima na državnoj razini,

3.         ostvaren zapažen rezultat na pojedinačnim odnosno timskim smotrama na državnoj razini 

4.      ostvaren zapažen rezultat učenika s teškoćama u razvoju u završnim godinama obrazovanja koji se obrazuju u posebnim ustanovama ili u posebnim razrednim odjelima, odnosno posebnim odgojno-obrazovnim skupinama.

Za ostvarene uspjehe učenika osnovnih škola na izlučnim natjecanjima iz određenog predmeta/područja/discipline, izlučnim sportskim, glazbenim, plesnim i drugim natjecanjima na državnoj razini te za ostvaren zapažen rezultat učenika osnovnih škola na pojedinačnim  odnosno timskim smotrama na državnoj razini, nagrađuju se i njihovi nastavnici mentori za prethodnu nastavnu godinu u odnosu na godinu u kojoj se nagrađuju.

Odgojno-obrazovni radnici s mjestom rada u gradu Osijeku nagrađuju se za ostvaren rezultat temeljem odluke ministra nadležnog za obrazovanje kojom se oni nagrađuju za neprekidno unaprjeđenje odgojno-obrazovnog sustava Republike Hrvatske, a po ranije provedenom javnom pozivu ministarstva nadležnog za obrazovanje, vezanog uz nagrađivanje najuspješnijih odgojno- obrazovnih radnika u Republici Hrvatskoj.
Nagrađuje se osnovna škola koja ima tri ili više nagrađenih odgojno-obrazovnih radnika temeljem odluke ministra nadležnog za obrazovanje iz prethodnog stavka.
III. KRITERIJI I MJERILA ZA DODJELU NAGRADA

Članak 3.

Kriterij za dodjelu nagrade učenicima završnih razreda sukladno ostvarenom općem uspjehu tijekom cjelokupnog osnovnoškolskog obrazovanja je opći uspjeh ostvaren u svih osam razreda osnovnoškolskog obrazovanja. 

Opći uspjeh učenika ostvaren tijekom cjelokupnog osnovnoškolskog obrazovanja nagrađuje se ukoliko je učenikov opći uspjeh (prosječna ocjena) izvrstan za svaki pojedini razred školovanja iz stavka 1. ovoga članka, i to s ostvarenom ocjenom 5,00.

Podatke iz prethodnog stavka Upravnom odjelu za društvene djelatnosti dostavlja škola.

Ukoliko je učenik osnovne škole ispunio prethodni kriterij, nagrađuje se novčanom nagradom u neto iznosu 400,00 EUR.
Članak 4.
Kriterij za dodjelu nagrade učenicima sukladno ostvarenom uspjehu na pojedinačnim odnosno timskim izlučnim državnim natjecanjima iz određenog predmeta/područja/discipline te izlučnim sportskim natjecanjima na državnoj razini određuje se sukladno ostvarenom uspjehu na izlučnom državnom natjecanju iz određenog predmeta/područja/discipline te izlučnom sportskom natjecanju na državnoj razini utvrđenom od strane Agencije za odgoj i obrazovanje, Agencije za strukovno obrazovanje i obrazovanje odraslih te Hrvatskog školskog sportskog saveza (u daljnjem tekstu: Institucije).

Prethodni kriterij utvrđuje se sukladno ostvarenom uspjehu učenika na pojedinačnom odnosno timskom izlučnom natjecanju na kojem je uspjeh postignut selektivnim postupkom najboljih učenika kroz natjecanje od školske do državne razine, a koja se provode u organizaciji i po utvrđenim pravilima natjecanja od strane pojedine Institucije, kojim institucijama je navedeno povjereno od strane ministarstva nadležnog za obrazovanje.

Ostvareni uspjeh učenika i njegovog nastavnika mentora na pojedinačnim ili timskim izlučnim državnim natjecanjima iz nastavnih predmeta ili državnih sportskih natjecanja koji se nagrađuje smatra se kada učenik osvoji zlatnu, srebrnu ili brončanu medalju, odnosno  1., 2. ili 3. mjesto, odnosno 1., 2. ili 3. nagradu.

Ukoliko je učenik ispunio prethodni kriterij, učenik i njegov nastavnik mentor nagrađuju se novčanom nagradom u neto iznosu, ovisno o postignutom uspjehu te ovisno radi li se o pojedinačnom ili timskom uspjehu učenika u timovima do 15 članova ili timskom uspjehu učenika u timovima koji broje više od 15 članova.

Ukoliko su učenici u timu do 15 članova ili u timu koji broji više od 15 članova ispunili kriterij iz stavka 1. ovoga članka Odluke, tada se svaki učenik nagrađuje novčanom nagradom s obzirom na postignuti uspjeh u neto iznosu na način da se jedinstvena novčana nagrada podijeli razmjerno broju članova tima.
Ukoliko  je  učenik  odnosno  tim u  ostvarivanju  prethodnog  kriterija  imao  više  nastavnika mentora, onda se njegovi odnosno njihovi nastavnici mentori nagrađuju ovisno o postignutom uspjehu učenika ili tima te broju nastavnika mentora tako što se novčana nagrada određena za jednog nastavnika mentora dijeli razmjerno njihovom broju.
1. Novčana  nagrada  dodjeljuje  se  učeniku  i  njegovom  nastavniku  mentoru  u  pojedinačnom državnom natjecanju za:
	Ostvaren uspjeh
	Novčana nagrada učeniku

(u neto iznosu)
	Novčana nagrada nastavniku

mentoru (u neto iznosu)

	zlatna medalja/

1. mjesto/

1. nagrada
	300,00 EUR
	250,00 EUR

	srebrna medalja/

2. mjesto/

2. nagrada
	200,00 EUR
	150,00 EUR

	brončana medalja/

3. mjesto/

3. nagrada
	150,00 EUR
	100,00 EUR


2. Novčana nagrada dodjeljuje se timu i njegovom nastavniku mentoru u timskom državnom natjecanju u kojem su sudjelovali timovi do 15 članova za:
	Ostvaren uspjeh
	Novčana nagrada po timu

(u neto iznosu)
	Novčana nagrada nastavniku

mentoru (u neto iznosu)

	zlatna medalja/

1. mjesto/

1. nagrada
	1000,00 EUR
	250,00 EUR

	srebrna medalja/

2. mjesto/

2. nagrada
	800,00 EUR
	200,00 EUR

	brončana medalja/

3. mjesto/

3. nagrada
	400,00 EUR
	                    150,00 EUR


3. Novčana nagrada dodjeljuje se timu i njegovom nastavniku mentoru u timskom državnom natjecanju u kojem su sudjelovali timovi s više od 15 članova za:
	Ostvaren uspjeh
	Novčana nagrada po timu

(u neto iznosu)
	Novčana nagrada nastavniku

mentoru (u neto iznosu)

	zlatna medalja/

1. mjesto/

1. nagrada
	1500,00 EUR
	250,00 EUR

	srebrna medalja/

2. mjesto/

2. nagrada
	1000,00 EUR
	200,00 EUR

	brončana medalja/

3. mjesto/

3. nagrada
	700,00 EUR
	150,00 EUR


Članak 5.
Kriterij za dodjelu nagrade učenicima sukladno ostvarenom uspjehu na pojedinačnim odnosno timskim izlučnim glazbenim i plesnim natjecanjima na državnoj razini određuje se sukladno ostvarenom uspjehu na hrvatskim natjecanjima učenika glazbe i  plesa ili drugim natjecanjima ili smotrama koje provodi Hrvatsko društvo glazbenih i plesnih pedagoga (u daljnjem tekstu: HDGPP) ili druga institucija u suradnji s Agencijom za odgoj i obrazovanje.

Prethodni kriterij utvrđuje se sukladno ostvarenom uspjehu učenika na pojedinačnom ili timskom izlučnom natjecanju na državnoj razini ukoliko je uspjeh postignut selektivnim postupkom najboljih učenika kroz natjecanja od školske do državne razine, organizirano i po pravilima HDGPP ili druge institucije, a što je provedeno u suradnji s Agencijom za odgoj i obrazovanje.

Ostvareni uspjeh učenika i njegovog nastavnika mentora na državnim natjecanjima u pojedinačnoj ili timskoj kategoriji smatra se kada je učenik osvojio 1., 2. ili 3. mjesto, odnosno 1., 2. ili 3. nagradu.

Ukoliko je učenik ispunio prethodni kriterij, učenik i njegov nastavnik mentor nagrađuju se novčanom nagradom u neto iznosu ovisno o postignutom uspjehu te ovisno radi li se o pojedinačnom ili timskom uspjehu učenika u timovima do 15 članova ili timskom uspjehu učenika u timovima koji broje više od 15 članova.

Ukoliko su učenici u timu do 15 članova ili u timu koji broji više od 15 članova ispunili kriterij iz stavka 1. ovoga članka Odluke, tada se svaki učenik nagrađuje novčanom nagradom s obzirom na postignuti uspjeh u neto iznosu na način da se jedinstvena novčana nagrada podijeli razmjerno broju članova tima.

Ukoliko je učenik odnosno tim u ostvarivanju prethodnih kriterija imao više nastavnika mentora, onda se njegovi/njihovi nastavnici mentori nagrađuju ovisno o postignutom uspjehu učenika ili tima te broju nastavnika mentora tako što se novčana nagrada određena za jednog nastavnika mentora dijeli razmjerno njihovom broju.

1.         Novčana  nagrada  dodjeljuje  se  učeniku  i  njegovom  nastavniku  mentoru  u  pojedinačnom natjecanju ili smotri za:
	Ostvaren uspjeh
	Novčana nagrada učeniku

(u neto iznosu)
	Novčana nagrada nastavniku

mentoru (u neto iznosu)

	1. nagrada
	300,00 EUR
	250,00 EUR

	2. nagrada
	200,00 EUR
	150,00 EUR

	3. nagrada
	150,00 EUR
	100,00 EUR


2.
Novčana nagrada dodjeljuje se timu i njegovom nastavniku mentoru u timskom natjecanju ili smotri u kojem su sudjelovali timovi do 15 članova za:

	Ostvaren uspjeh
	Novčana nagrada učeniku

(u neto iznosu)
	Novčana nagrada nastavniku

mentoru (u neto iznosu)

	1. nagrada
	1000,00 EUR
	250,00 EUR

	2. nagrada
	800,00 EUR
	200,00 EUR

	3. nagrada
	400,00 EUR
	150,00 EUR


3.         Novčana nagrada dodjeljuje se timu i njegovom nastavniku mentoru u timskom natjecanju ili smotri u kojem su sudjelovali timovi s više od 15 članova za:

	Ostvaren uspjeh
	Novčana nagrada po timu

(u neto iznosu)
	Novčana nagrada nastavniku

mentoru (u neto iznosu)

	1. nagrada
	1500,00 EUR
	250,00 EUR

	2. nagrada
	1000,00 EUR
	200,00 EUR

	3. nagrada
	700,00 EUR
	150,00 EUR


Članak 6.
Kriterij za dodjelu nagrade učenicima sukladno ostvarenom zapaženom rezultatu na pojedinačnim odnosno timskim smotrama postiže učenik na smotri na kojoj nema rangiranja od prvog do trećeg mjesta na županijskoj razini te ako je predložen za državnu smotru.

Ukoliko je učenik ispunio prethodni kriterij, isti se nagrađuje novčanom nagradom u neto iznosu 100,00 EUR za pojedinačnu smotru odnosno ukoliko je sudjelovanje bilo timsko učenici se nagrađuju sa do najviše 600,00 EUR na način da se jedinstvena novčana nagrada podijeli razmjerno broju članova tima uz uvjet da pojedinačni iznos može biti najviše 100,00 EUR.
Nastavnik mentor nagrađuje se novčanom nagradom u iznosu 100,00 EUR ovisno o postignutom uspjehu učenika ili tima te broju nastavnika mentora tako što se novčana nagrada određena za jednog nastavnika mentora dijeli razmjerno njihovom broju.

Članak 7.

Nastavniku mentoru koji je sudjelovao s više učenika na natjecanjima iz istog predmeta i osvojio više nagrada dodjeljuje se  novčana nagrada u najvišem iznosu do 250,00 EUR.

Članak 8.

Kriterij za dodjelu nagrade učenicima s teškoćama u razvoju sukladno zapaženim rezultatima u završnim godinama obrazovanja u posebnim ustanovama ili posebnim razrednim odjelima, odnosno u posebnim odgojno-obrazovnim skupinama i po posebnom programu, određuje se temeljem sudjelovanja na natjecanjima, školskim projektima i izvanškolskim aktivnostima, a koji zapaženi rezultati se utvrđuju na temelju odluke škole čiji je učenik polaznik.

Postupajući po prethodno navedenom općem kriteriju, škola je dužna donijeti odluku kojom će na razini cijele škole odabrati jednog učenika temeljem ranije donesenih internih školskih kriterija kojima se razrađuje opći kriterij.

Ukoliko je učenik ispunio prethodni kriterij, nagrađuje se novčanom nagradom u neto iznosu 400,00 EUR.
Članak  9.

Kriterij za dodjelu nagrada najuspješnijim odgojno-obrazovnim radnicima zaposlenim u osnovnim školama u gradu Osijeku je Odluka Povjerenstva za nagrađivanje najuspješnijih odgojno-obrazovnih radnika ministarstva nadležnog za obrazovanje.

Prethodno navedenom odlukom nagrađuju se istaknuti pojedinci koji neprekidno unaprjeđuju odgojno-obrazovni sustav Republike Hrvatske po završetku prethodne školske godine te provedenog postupka temeljem javnog poziva objavljenog u lipnju tekuće nastavne godine za koju je navedeni i objavljen, a imena dobitnika objavljena su na stranici ministarstva nadležnog za obrazovanje.

Ukoliko je odgojno-obrazovni radnik ispunio prethodni kriterij, isti se nagrađuje prigodnim darom novčane protuvrijednosti u neto iznosu  200,00 EUR.
Članak 10.

Kriterij za dodjelu nagrade osnovnoj školi je da sukladno članku 9. ove odluke ima  tri ili više nagrađenih odgojno-obrazovnih radnika.

Osnovna škola koja je ispunila prethodni kriterij nagrađuje se novčanom nagradom u neto iznosu 500,00 EUR.

Nagradu škola može iskoristiti za nabavu  potrebnih materijala i opreme za rad škole. 

IV. POSTUPAK PRIJAVE I DODJELE NAGRADA

Članak 11.

Prijedlog za dodjelu nagrade učeniku, nastavniku mentoru te najboljem odgojno-obrazovnom radniku podnosi škola koju učenik pohađa ili je pohađao odnosno koja je mjesto zaposlenja nastavnika mentora odnosno odgojno-obrazovnog radnika u roku od 8 dana od primitka obavijesti Upravnog odjela za društvene djelatnosti a po završetku nastavne godine za koju se dodjeljuju nagrade.
U prijedlogu je škola obvezna dostaviti ime i prezime, OIB, adresu prebivališta, e-mail adresu, broj telefona i broj IBAN računa učenika, mentora odnosno odgojno-obrazovnog radnika.
Dokumentaciju u smislu svjedodžbi, potvrda o uspjesima i sudjelovanju na natjecanjima, odluka ministra nadležnog za obrazovanje i slično čime se dokazuje ispunjavanje traženih kriterija škola je dužna čuvati i na zahtjev Upravnog odjela za društvene djelatnosti dostaviti na uvid.
V. NAČIN ODREĐIVANJA VISINE I BROJA NAGRADA

Članak 12.

Ukupan iznos sredstava namijenjen za nagrađivanje učenika, nastavnika mentora i najboljih odgojno-obrazovnih radnika planiran je Proračunom Grada Osijeka.
Raspored sredstava namijenjenih za nagrade i broj novčanih nagrada po svim kategorijama određenim u članku 2. ove odluke utvrđuje gradonačelnik u postupku donošenja akta o nagrađivanju učenika, nastavnika, mentora i najuspješnijih odgojno-obrazovnih radnika.
VI. PRIJELAZNE I ZAVRŠNE ODREDBE

Članak 13.

Administrativne, tehničke i stručne poslove vezane uz nagrađivanje učenika, nastavnika mentora i najboljih odgojno-obrazovnih radnika te druge poslove vezane uz provedbu ove Odluke obavlja Upravni odjel za društvene djelatnosti.
Članak 14.

Izrazi koji se u ovoj Odluci koriste za osobe u muškom rodu, neutralni su i odnose se na muške i ženske osobe.

Članak 15.

Ova Odluka stupa na snagu osmog dana od dana objave u Službenom glasniku.
KLASA: 402-01/24-01/147
URBROJ: 2158-1-07-04/02-24-
Osijek,  lipanj 2024.






        PREDSJEDNIK 

GRADSKOG VIJEĆA
prof.dr.sc. Tihomir Florijančić

Materijal izradio:
Upravni odjel za društvene djelatnosti

PRIJEDLOG ODLUKE

O NAGRAĐIVANJU UČENIKA, NASTAVNIKA MENTORA I NAJBOLJIH ODGOJNO-OBRAZOVNIH RADNIKA U OSNOVNIM ŠKOLAMA NA PODRUČJU GRADA OSIJEKA

O b r a z l o ž e nj e

Pravni temelj

Člankom 19. točkom 2. Statuta Grada Osijeka (Službeni glasnik Grada Osijeka br. 6/01., 3/03., 1A/05., 8/05., 2/09., 9/09., 13/09., 9/13., 12/17, 2/18, 2/20, 3/20, 4/21, 5/21-proćišćeni tekst i 8/24) određeno je da Gradsko vijeće donosi opće i druge akte kojima uređuje pitanja iz samoupravnog djelokruga Grada Osijeka.
Razlozi upućivanja prijedloga 

Grad Osijek od školske godine 1996./1997.  odobrava stipendije i potpore učenicima i studentima te je uz navedeno odlučio nagrađivati učenike, nastavnike mentore te najbolje odgojno-obrazovne radnike u osnovnim školama na području grada Osijeka za uspjeh ostvaren  u prethodnoj školskoj godini.

Sukladno predloženoj odluci Grad Osijek će nagraditi:

-učenike osnovnih škola na temelju ostvarenog općeg  uspjeha   tijekom   cjelokupnog   osnovnoškolskog obrazovanja,
- učenike za ostvareni uspjeh na izlučnim državnim natjecanjima iz određenog predmeta/područja/discipline te izlučnim sportskim, glazbenim i plesnim natjecanjima na državnoj razini kao i
-učenike za  ostvaren zapažen rezultata na pojedinačnim odnosno timskim smotrama na državnoj razini. 

-učenike s teškoćama u razvoju u završnim godinama obrazovanja koji se obrazuju u posebnim ustanovama ili u posebnim razrednim odjelima, odnosno posebnim odgojno-obrazovnim skupinama za ostvaren i zapažen rezultat

-za ostvarene uspjehe učenika osnovnih škola na izlučnim natjecanjima nagraditi će se i njihovi nastavnici mentori.
Uz sve navedeno nagraditi će se i odgojno-obrazovni radnici s mjestom rada u gradu Osijeku za ostvaren rezultat temeljem odluke ministra nadležnog za obrazovanje kojom se oni nagrađuju za neprekidno unaprjeđenje odgojno-obrazovnog sustava Republike Hrvatske, a po ranije provedenom javnom pozivu ministarstva nadležnog za obrazovanje, vezanog uz nagrađivanje najuspješnijih odgojno- obrazovnih radnika u Republici Hrvatskoj.

Sukladno navedenom nagraditi će se osnovna škola koja ima tri ili više nagrađenih odgojno-obrazovnih radnika.

